Nagkapirang mga rason an nag-ambag sa moda sa suanoy na Tsina: pagtubod, relihiyon, giyera, asin an personal na kagustohan kan emperor. An pagbado kan Han iyo pigbibilog nin gabos na tradisyonal na pagbadong klasipikasyon kan mga Tsinong Han na igwa nin nakarekord na uusipon sa lagpas tolong milenyo. An lambang suminunod na dinastiya nakagibo kan saindang sadiring lain na pagbadaong kodigo, na nagpapahiling sa sosyo-kultural na kapalibotan sa gabos na panahon. Pakatapos kan dinastiyang Qin (221-206 BC), an mga kulay na nagamit sa sumptuwaryong ley kan mga Tsinong Han nagkaigwa nin simbolikong kahulogan, base sa Taoistang Limang Elemento na Teorya sagkod an Yin asin Yang na prinsipyo; an lambang dinastiya igwa nin pigpaborang mga kulay.